สอบถามคุณค่ะ เนื่องจากทานยาคุมครั้งที่ 1 หลังมีเพศสัมพันธ์ทันที(ไม่ป้องกัน ไม่มีหลั่งน้ำอสุจิ)ไปเมื่อประมาณวันที่ 2-3 กันยายน แล้วมีเลือดออกในวันที่ 6-10 กันยายนซึ่งไม่แน่ใจว่าใช่ประจำเดือนหรือไม่ทานยาคุมครั้งที่ 2 หลังมีเพศสัมพันธ์ทันที(ป้องกันแต่เกิด accident) ไปเมื่อวันที่ 22 กันยายนรอบเดือนของเดือนกรกฎาคม คือ 1-5 ส.ค.รอบเดือนของเดือนสิงหาคม คือ 28 ส.ค. - 1 ก.ย. ซึ่งวันที่ 12 ก.ย. คือวันที่คาดว่าไข่ตกรอบเดือนของเดือนกันยายนเริ่ม 29 ก.ย. (คาดการณ์)อยากทราบว่า1.จะมีโอกาสตั้งครรภ์หรือไม่2.สามารถตรวจการตั้งครรภ์วันนี้ได้เลยหรือไม่ หรือต้องรอ 14 วันหลังมีเพศสัมพันธ์3.เลือดที่ออกช่วงวันที่ 6-10 กันยายน ใช่ประจำเดือนที่เกิดจาก side effect ของยาคุมฉุกเฉนที่ทานก่อนวันไข่ตกหรือไม่4.รอบของประจำเดือนจะเลื่อนออกไปนานหรือไม่ขอบค่ะ
สวัสดีค่ะ ยาคุมดังกล่าวน่าจะหมายถึงยาคุมฉุกเฉินยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ประสิทธิภาพประมาณ 85-95%ค่ะผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังดังนั้นเลือดที่ออกมานั้นอาจจะเป็นผลข้างเคียงจากยาคุมฉุกเฉินก็ได้ หรือเป็นเลือดประจำเดือน หรือเลือดออกจากสาเหตุอื่นๆเช่นเนื้องอกหรือการติดเชื้อในมดลูก/ปากมดลูก/ช่องคลอดแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้นซึ่งให้ผลบวกได้ 10-14 วันหลังมีการปฏิสนธิถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก